als_Latn dik_Latn sag_Latn
Bukuria në Shtatzëni
Çfarë duhet të dini në lidhje me ngjyrosjen e flokëve, manikyrin dhe kujdesin ndaj lëkurës, kur jeni duke pritur fëmijë?
Politiko
E Diel, 16 Nëntor 2014 | 07:00
0 Komente.
A keni vërejtur diçka të re në dukjen e aktores e Blake Lively kohëve të fundit? Përveç faktit se ajo është në pritje të foshnjës së saj, po ashtu duket më e shndritshme se zakonisht.
Flokët e aktores Lively duken një nuancë a dy më të errëta sesa ngjyra e saj bjonde e zakonshme dhe kjo sjell mendimin se ajo po angazhohet për një bukuri natyrale gjatë kësaj periudhe shtatzënie.
Por, si duhet të sillen gratë në të vërtetë kundrejt produkteve e preparateve të bukurisë kur ato janë në pritje të një fëmije?
Sipas shumë ekspertëve, ngjyra e flokëve nuk paraqet rrezik për zhvillimin e fetusit, edhe pse rekomandohet që ngjyrosja e flokëve të ndalohet gjatë tremujorit të parë të shtatzënisë.
Ekspertja Koloristike e të famshmëve, Rita Hazan, këshillon klientet e saj shtatzëna që të përdorin ngjyrat me përmbajtje organike, ose ngjyrosjen vende-vende që njihet si ‘shatirim’, kjo për shkak se ngjyra përmes kësaj metode nuk depërton drejtpërdrejt në lëkurën e kokës.
Kur është fjala për thonjtë, artistja e manikyrit Jessica Washick thotë se është e rëndësishme për t’u siguruar që shkëlqyesi dhe manikyri të jenë të liruar nga përmbajtjet kemikale si toluoli, DBP, ose të tjera të ngjashme. Po ashtu, acetoni nuk rekomandohet për gratë shtatzëna meqë ai mund të shkaktojë dëmtim të nervave, mëlçisë dhe veshkave.
Ndërkaq, sipas dermatologes Debra Jaliman, Retinoli është njëra nga përbërësit kozmetik i cili rreptësisht duhet të ndalohet gjatë shtatzënisë.
Kryesisht produktet kozmetike kundër plakjes përmbajnë sasi të konsiderueshme retinoli, andaj gjatë periudhës së shtatzënisë këto produkte duhen shmangur.
Sipas dermatologes, përveç përbërësve kemikalë në produktet kozmtike, gjatë shtatzënisë janë të ndaluara rreptësisht edhe procesi i botoksit dhe ekspozimi i trupit ndaj aparaturave me laser.
Harper’s Bazaar / Përgatiti: Politiko.net
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn zho_Hans